b'\n_START_ARTICLE_\nKvantin\xc4\x97 klaid\xc5\xb3 korekcija\n_START_PARAGRAPH_\nKvantin\xc4\x97 klaid\xc5\xb3 korekcija (angl. Quantum error correction) skirta kvantin\xc4\x97s informacijos apsaugai nuo klaid\xc5\xb3 kvantiniuose skai\xc4\x8diavimuose. Klaidos atsiranda d\xc4\x97l dekoherencijos ir kit\xc5\xb3 trikd\xc5\xbei\xc5\xb3. Kvantin\xc4\x97 klaid\xc5\xb3 korekcija yra esmin\xc4\x97, jei norima pasiekti tikslaus kvantinio skai\xc4\x8diavimo, kuriam trukdo ne tik trikd\xc5\xbeiai saugojamoje kvantin\xc4\x97je informacijoje, bet taip pat klaidos kvantiniuose vartuose, kvantiniame pasiruo\xc5\xa1ime ir matavimuose._NEWLINE_Klasikin\xc4\x97 klaid\xc5\xb3 korekcija naudojama su pertekliumi: informacija saugojama kelis kartus ir jei v\xc4\x97liau randamos nesutampan\xc4\x8dios kopijos, i\xc5\xa1renkamos tinkamiausios. Pavyzd\xc5\xbeiui, jeigu bitas buvo nukopijuotas tris kartus, bet vienas i\xc5\xa1 j\xc5\xb3 yra 0, o du \xe2\x80\x93 1, tik\xc4\x97tina, kad teisinga b\xc5\xabsena yra trys vienetai ir tai yra viena klaida. Jeigu pradin\xc4\x97 b\xc5\xabsena buvo tris nuliai, o tapo du vienetai ir vienas nulis, tada \xc4\xafvyko klaida. Nors kvantin\xc4\x97s informacijos kopijavimas n\xc4\x97ra \xc4\xafmanomas d\xc4\x97l negalimo klonavimo teoremos, vieno kubito informacija gali paplisti keliuose (fizikiniuose) kubituose naudojant kvantini\xc5\xb3 klaid\xc5\xb3 korekcijos kod\xc4\x85. Tokia u\xc5\xbe\xc5\xa1ifruota kvantin\xc4\x97 informacija yra apsaugota, kaip ir klasikiniame klaid\xc5\xb3 korekcijos kode, nuo klaid\xc5\xb3 ribota forma._NEWLINE_Kaip ir klasikiniame klaid\xc5\xb3 korekcijos kode, matavimo sindromas nustato, kuris kubitas yra sugadintas (jei toks yra). I\xc5\xa1 matavimo operacijos su\xc5\xbeinoma ne tik kuris fizikinis kubitas yra sugadintas (klaidingas), bet taip pat kokiais galimais b\xc5\xabdais jis toks tapo. Kai triuk\xc5\xa1mas (trikd\xc5\xbeiai) yra savavali\xc5\xa1kas, kaip triuk\xc5\xa1mo efektas gali b\xc5\xabti viena i\xc5\xa1 keli\xc5\xb3 skirting\xc5\xb3 sugadinimo galimybi\xc5\xb3? Daugumoje kod\xc5\xb3, defektas yra arba bito per\xc5\xa1okimas arba \xc5\xbeenklas (faz\xc4\x97s) per\xc5\xa1okimo, arba abu kartu._NEWLINE_Sindromo i\xc5\xa1matavimas pasako mums apie klaid\xc4\x85 tiek daug, kiek tik \xc4\xafmanoma, bet visi\xc5\xa1kai nieko apie tai, kas yra saugoma loginiame kubite, kitaip tariant i\xc5\xa1matavimas sunaikina bet koki\xc4\x85 kvantin\xc4\x99 superpozicij\xc4\x85 \xc5\xa1io loginio kubito kartu su kitais kubitais kvantiniame kompiuteryje.\n_START_SECTION_\nKvantin\xc4\x97 klaid\xc5\xb3 korekcija praktikoje\n_START_PARAGRAPH_\nD-wave teiga, kad j\xc5\xb3 kvantiniam kompiuteriui Orion nereikalinga klaid\xc5\xb3 korekcija, nes ma\xc5\xbei i\xc5\xa1kraipymai nekenkia ir taip duodamam apytiksliam (tikimybiniam) rezultatui, bet jeigu kvantin\xc4\x97s klaid\xc5\xb3 korekcijos pritaikymas duos naudos, ji bus pritaikyta daugiau kubit\xc5\xb3 turin\xc4\x8diuose modeliuose.'